Girondins de Bordèu
Lo Football Club dei Girondins de Bordèu, ò, mai simple, Lei Girondins, es un club d'espòrt fondat l'annada 1881. Sa seccion fotbòl, qu'es la mai famosa, espeliguèt en 1919.

Amb sièis campionats de França (1950, 1983, 1985 1987, 1999, 2009), tres copas de França (1941, 1986, 1987) e 3 copas de la Liga (2002, 2007, 2009), es lo segond club lo mai titolat d'Occitània, après de l'Olimpic de Marselha. La rivalitat entre lei dos equips fuguèt una deis atraccions màgers dins leis annadas 1980, qu'a n'aqueu temps se disputavan la plaça de melhor club francés.

En 1996, fuguèt lo promier club occitan e lo segond club francés après dau Sporting Bastia, de rejónher la finala de la Copa UEFA que perdèt fàcia au Bayern Munic.

Ligams extèrnes 

 Lo site oficiau

Club francés de fotbòl
Club occitan de fotbòl